Vassili Võrk

Vassili Võrk (varem ka venepäraselt Verk; 22. september 1898 Uuemõisa vald, Saaremaa – 2. mai 1977 Tallinn)ENE 8. kd, Tallinn 1976 oli eestlasest Nõukogude Liidu sõjaväelane, polkovnik.

 Elulugu 
Vassili Võrk sündis Ivan ja Juliana Võrgu perekonnas. Tsaariajal rändas perekond Venemaale.

Enne Punaarmeesse mobiliseerimist elas Stalingradi oblastis Venemaal, omandas lukksepa elukutse.

 Teenistus Punaarmees 
1944. aastal oli Võrk 8. Eesti Laskurkorpuse 7. Eesti Laskurdiviisi 354. Laskurpolgu ülem. 

354. Laskurpolgu eelsalk eesotsas polguülem Vassili Võrguga jõudis esimeste hulgas 22. septembril 1944 sakslastest maha jäetud Tallinna. Kohe pärast Tallinna vallutamist Punaarmee poolt oli ta kolm päeva Tallinna komandant.

Vassili Võrk maeti 5. mail 1977 Tallinna Metsakalmistule.

 Mälestuse jäädvustamine 
 Arbu tänav Tallinnas kandis aastatel 1979–1995 Vassili Võrgu nime.Muudatused Tallinna tänavanimistus 1987-2011 / Changes in the street names of Tallinn 1987-2011
 Tallinna 3. Keskkool (praegu Tallinna Lilleküla Gümnaasium) kandis pikka aega Vassili Võrgu nime.

 Tunnustus 
 Tallinna aukodanik (1975)Tallinna Linnavalitsuse koduleht. Aukodanikud

 Viited 

 Allikad 
EESTLASED VENE SÕJAVÄES 1940-1945. Kolmas osa (Selmet–Üüde); lk 601 // Eesti Represseeritute Registri Büroo, Leo Õispuu, Tallinn, 2011; ISBN 978-9985-9914-4-2

 Kirjandus 
 Mart Laar. Saaremaa 1944. Eesti laskurkorpuse kannatuste rada. Kirjastus Varrak 2010. 

 Välislingid 
 Reinsalu: okupeerijad ei saa olla linna aukodanikud // Eesti Päevaleht, 16. mai 2004 

Kategooria:8. Eesti Laskurkorpuse koosseis
Kategooria:Metsakalmistule maetud
Kategooria:Tallinna aukodanikud
Kategooria:Sündinud 1898
Kategooria:Surnud 1977